CELEX: C2004/228/02
Language: el
Date: 2004-09-11 00:00:00
Title: Απόφαση του Δικαστηρίου (δεύτερο τμήμα) της 15ης Ιουλίου 2004 στην υπόθεση C-272/01: Επιτροπή των Ευρωπαϊκών Κοινοτήτων κατά Πορτογαλικής Δημοκρατίας (Παράβαση κράτους μέλους — Οδηγία 76/160/ΕΟΚ — Ποιότητα των υδάτων κολυμβήσεως — Μη συμμόρφωση προς τις οριακές τιμές — Παράλειψη χαρακτηρισμού όλων των εσωτερικών περιοχών κολυμβήσεως της Πορτογαλίας — Ανεπαρκείς δειγματοληψίες)

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/1
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 15ης Ιουλίου 2004
   στην υπόθεση C-272/01: Επιτροπή των Ευρωπαϊκών Κοινοτήτων κατά Πορτογαλικής Δημοκρατίας (1)
   
   (Παράβαση κράτους μέλους - Οδηγία 76/160/ΕΟΚ - Ποιότητα των υδάτων κολυμβήσεως - Μη συμμόρφωση προς τις οριακές τιμές - Παράλειψη χαρακτηρισμού όλων των εσωτερικών περιοχών κολυμβήσεως της Πορτογαλίας - Ανεπαρκείς δειγματοληψίες)
   (2004/C 228/02)
   Γλώσσα διαδικασίας: η πορτογαλική
   Στην υπόθεση C-272/01, Επιτροπή των Ευρωπαϊκών Κοινοτήτων (εκπρόσωποι: Μ. T. Figueira και G. Valero Jordana,) κατά Πορτογαλικής Δημοκρατίας (εκπρόσωποι: L. Fernandes, Μ. Telles Romão και Μ. João Lois) με αντικείμενο να αναγνωριστεί ότι η Πορτογαλική Δημοκρατία,
   
               —
            
            
               παραλείποντας να λάβει όλα τα αναγκαία μέτρα ώστε η ποιότητα των υδάτων κολυμβήσεως να ανταποκρίνεται στις τιμές που καθορίζονται από το άρθρο 3 της οδηγίας 76/160/ΕΟΚ του Συμβουλίου, της 8ης Δεκεμβρίου 1975, περί της ποιότητας των υδάτων κολυμβήσεως (ΕΕ ειδ. έκδ. 15/001, σ. 108),
            
         
               —
            
            
               μη τηρώντας την ελάχιστη συχνότητα δειγματοληψιών που προβλέπεται στο παράρτημα της οδηγίας και
            
         
               —
            
            
               παραλείποντας να προσδιορίσει όλες τις εσωτερικές περιοχές κολυμβήσεως της Πορτογαλίας,
            
         παρέβη τις υποχρεώσεις που υπέχει από το άρθρο 4 παράγραφος 1, σε συνδυασμό με τα άρθρα 1 παράγραφος 2, και 3, καθώς και το παράρτημα της οδηγίας, και δυνάμει του άρθρου 6 παράγραφοι 1 και 2, της εν λόγω οδηγίας,
   το Δικαστήριο (δεύτερο τμήμα), συγκείμενο από τους C. W. A. Timmermans, πρόεδρο τμήματος, C. Gulmann, J.-P. Puissochet, J. N. Cunha Rodrigues και N. Colneric (εισηγήτρια), δικαστές, γενικός εισαγγελέας: P. Léger, γραμματέας: R. Grass, εξέδωσε στις 15 Ιουλίου 2004 απόφαση με το ακόλουθο διατακτικό:
   
               1.
            
            
               Η Πορτογαλική Δημοκρατία, παραλείποντας να λάβει όλα τα αναγκαία μέτρα ώστε η ποιότητα των υδάτων κολυμβήσεως να ανταποκρίνεται στις υποχρεωτικές οριακές τιμές που καθορίζονται από το άρθρο 3 της οδηγίας 76/160/ΕΟΚ του Συμβουλίου, της 8ης Δεκεμβρίου 1975, περί της ποιότητος των υδάτων κολυμβήσεως, παρέβη τις υποχρεώσεις που υπέχει από το άρθρο 4 παράγραφος 1 της οδηγίας αυτής, σε συνδυασμό με τις διατάξεις του άρθρου 3 και του παραρτήματος αυτής.
            
         
               2.
            
            
               Απορρίπτει την προσφυγή κατά το λοιπό μέρος.
            
         
               3.
            
            
               Κάθε διάδικος φέρει τα δικαστικά του έξοδα.
            
         
      (1)  ΕΕ C 245 της 1.9.2001.